2022 2 8
LT
Europos Sąjungos oficialusis leidinys
C 67/171 2021 m. birželio 8 d., antradienis
6. pabrėžia, kad visi darbuotojai, nediskriminuojant ir nepriklausomai nuo jų pilietybės, turi būti integruoti ir remiami priemonėmis, įtrauktomis į šį EGF lėšų mobilizavimą; 7. pažymi, kad Belgija 2020 m. birželio 9 d. tiksliniams paramos gavėjams pradėjo teikti prie individualių poreikių pritaikytas paslaugas ir kad dėl to išlaidų tinkamumo finansuoti EGF lėšomis laikotarpis bus 2020 m. birželio 9 d.– 2022 m. gruodžio 22 d.; 8. primena, kad prie individualių poreikių pritaikytos paslaugos turi būti teikiamos darbuotojams ir savarankiškai dirbantiems asmenims įgyvendinant šiuos veiksmus: informavimo, pagalbos ieškant darbo ir profesinio orientavimo, mokymo, pagalbos bei paramos verslui kurti veiksmus, taip pat teikiant paskatas ir išmokas, teigiamai vertina tai, kad mažiau atstovaujamos lyties darbuotojams, kurie pasirenka profesinį mokymą srityje, kurios darbo vietose vyrauja ypač didelė lyčių disproporcija (8), bus išmokama papildoma 700 EUR priemoka; pakartoja, kad lyčių aspekto integravimas yra svarbi Sąjungos biudžeto dalis, ir mano, kad jis turėtų būti skatinamas visais EGF finansinės paramos įgyvendinimo etapais; 9. pažymi, kad pirmąsias administracines išlaidas, susijusias su EGF paramos įgyvendinimu, Belgija patyrė 2020 m. birželio 10 d. ir kad parengiamosios, valdymo, informavimo ir viešinimo, kontrolės ir ataskaitų teikimo veiklos išlaidos laikomos tinkamomis finansuoti teikiant EGF finansinę paramą nuo 2020 m. birželio 10 d. iki 2023 m. birželio 22 d.; 10. palankiai vertina tai, kad Belgija, pasikonsultavusi su darbuotojų atstovais ir socialiniais partneriais, taip pat su užimtumo centru, kuris specializuojasi aviacijos sektoriaus srityje, parengė suderintą prie individualių poreikių pritaikytų paslaugų paketą; 11. pabrėžia, kad Belgijos institucijos patvirtino, jog reikalavimus atitinkantiems veiksmams neteikiama parama naudojant kitus Sąjungos fondus ar kitas finansines priemones ir jog suteikiant galimybę naudotis siūlomais veiksmais ir juos įgyvendinant bus laikomasi vienodo požiūrio ir nediskriminavimo principų; 12. primena, kad EGF finansinė parama turėtų būti teikiama kuo greičiau ir veiksmingiau; pabrėžia, kad reikia kuo labiau sutrumpinti Komisijos atliekamo paraiškų vertinimo laikotarpį; 13. pakartoja, kad EGF parama neturi pakeisti veiksmų, kuriuos įmonės turi vykdyti pagal nacionalinę teisę ar kolektyvines sutartis; 14. atkreipia dėmesį į pastaruoju metu išaugusį paraiškų dėl EGF finansinės paramos skaičių; reiškia susirūpinimą dėl užsitęsusio pasaulinės ekonomikos krizės, kurią sukėlė COVID-19 pandemija, poveikio užimtumui ir dėl to, ar EGF yra pakankama priemonė siekiant patenkinti visus būsimus poreikius; 15. tvirtai pritaria tam, kad 2021–2027 m. laikotarpiu EGF veikla būtų tęsiama laikantis solidarumo principo, sykiu dėmesį nukreipiant nuo restruktūrizacijos priežasties prie jos poveikio; teigiamai vertina tai, kad pagal naująsias taisykles priklausomybės nuo iškastinio kuro mažinimas taip pat bus pagrindas sprendžiant, ar pareiškėjas atitinka paramos gavimo kriterijus; 16.
pritaria prie šios rezoliucijos pridedamam sprendimui;
17. paveda Pirmininkui pasirašyti šį sprendimą su Tarybos pirmininku ir užtikrinti, kad jis būtų paskelbtas Europos Sąjungos oficialiajame leidinyje; 18.
(8)
paveda Pirmininkui perduoti šią rezoliuciją ir jos priedą Tarybai ir Komisijai.
Profesijos, kuriose dirba bent 75 proc. tos pačios lyties asmenų.